אפרודיטה

אפרודיטֶה או אפרודיטי (ביוונית: Αφροδίτη) היא אלת האהבה, היופי והפריון במיתולוגיה היוונית. היא אחת משתים עשרה האלוהויות העליונות והמרכזיות של יוון העתיקה. מקבילתה ברומא היא ונוס, בפיניקיה (כנראה מקור פולחנה) עשתרת, ובארמניה אנאהיט.

רוב המיתוסים אודות אפרודיטה הם משלים על אהבה, רומנטיקה ומיניות. אפרודיטה מייצגת מיניות ואהבה חסרת גבולות, שאינה מתחשבת במוסכמות. היא מסייעת לכל מי שחש אהבת אמת או תשוקת אמת, ומענישה את המזלזלים באהבתם של אחרים. לאפרודיטה פמליה מלכותית, הכוללת את ילדיה המכונפים ארוס, פותוס  והימרוס, בתה פייתו  אלת השכנועים, נימפות ההרים והיערות ושלוש החאריטות.

 מקור השם 
 מקור השם 
מקובל ששמה הוא ממקור שמי, כנראה משם האלוהות הפיניקית עשתרת.

היוונים העתיקים קישרו את שמה למילה היוונית αφρος (אפרוס) שמשמעותה קצף, בשל העובדה שנולדה מקצף הגלים.

 כינויי אפרודיטה 
לאפרודיטה שלל כינויים, מתוכם:
 קיתריאה (Κυθέρεια) – אדונית קיתרה מפני שאפרודיטה הגיעה לאי קיתרה לאחר לידתה. פולחן אפרודיטה־אוראניה  נפוץ לקיתרה מאשקלון (שמקדשה שם היה העתיק ביותר), דרך קפריסין, ואף המקדש בקיתרה נבנה על־ידי פיניקים מאזור אשקלון.הרודוטוס, היסטוריות, ספר 1, פסקאות 105, 131 (ראו במקור היווני ובתרגום לעברית)פאוסניאס, תיאורה של יוון, ספר 1, פרק 14, פסקה 7 (1.14.7)
 קפרוגנס (Κυπρογενής)
 פילומדס (φιλομμειδής)
 "קופרוס"
 "זהובה" (πολύχρυσος)
 אפרודיטה אוראניה  – השמימית, והיא כאמור מקושרת לקיתרה; פולחן זה הוא הצורה היוונית לפולחן הפיניקי של עשתרת־שמם,, וראו גם בכתובת אשמונעזר ובין מקדשיה העתיקים נמנה מקדשה בקיתרה .
אפרודיטה פנדמוס  (של כל העם)
אפרודיטה אפוטרופיה 
אפרודיטה ניקפורוס (נושאת הניצחון)
אפרודיטה אריאה  – אפרודיטה עטוית השריון, כמו ארס
לאפרודיטה היו גם אפיתטים מקומיים, כמו:
 אפרודיטה אמתוסיה  – על שם אמתוס  שבקפריסין
 אפרודיטה פאפוס – על שם פאפוס, היא "עשתרת פף". לפי פאוסניאס, מקור פולחן אפרודיטה בסוריה ומשם הגיע לפאפוס באמצעות הפיניקים.פאוסניאס, תיאורה של יוון, ספר 1, פרק 14, פסקה 7 (1.14.7)
 אפרודיטה אריקינה – על שם אריקס, היא ונוס אריקינה  ו"עשתרת ארך"

 מיתוסים 
 מיתוסים מרכזיים 
ממוזער|250px|כד המתאר את הולדת אפרודיטה
הולדת אפרודיטה מקצף הגלים
נישואי אפרודיטה להפיסטוס
אפרודיטה וארס
אפרודיטה ואדוניס
ארוס ופסיכה
פאריס והלנה היפה
פיגמליון וגלתיאה
מלניון ואטלנטה
אפרודיטה ואנכיסס (סיפור לידת איניאס, ההמנון ההומרי לאפרודיטה)

סיפור לידת אפרודיטה
קיימות מספר גרסאות לגבי הולדתה של אפרודיטה, ככל הנראה מפני שהיא אינה יוונית, אלא מזרח-תיכונית במקורה. במהלך יצירות שונות מוזכרת עובדה זו,  .
פולחן אפרודיטה ככל הנראה הגיע ליוון דרך פאפוס שבקפריסין שם נקראה בשם קיפריס, ומכאן גם המיתוסים אודות לידה מקצף הגלים ליד האי. לידתה מקצף הגלים שימשה נושא ליצירות אמנות.
ממוזער|לידת ונוס מן הגלים, סנדרו בוטיצ'לי, מוזיאון אופיצי, פירנצה
רוב החוקרים מאמינים כי האלה קיפריס קדומה אף יותר וקשורה לאשתר המסופוטומית (ודרכה לאיננה) ולעשתרת הפיניקית. לפי התלמוד (מסכת עבודה זרה פרק שלישי) היו מעמידים פסלים שלה בבתי מרחצאות, גם בארץ ישראל.

בת תטיס
על פי מקור אחד היא בתה של תלסה או טתיס, אלת הים.

בת זאוס
ממוזער|200px|אפרודיטה שוכבת בחיק אימה דיונה לצד הסטיה מתוך פסלי הגמלון המזרחי של הפרתנון מאת פידיאס במוזיאון הבריטי-(שיש אלגין)
על פי הומרוס, היא בתם של זאוס מלך האלים ודיונה.

הולדת אפרודיטה מקצף
ממוזער|200px|הולדת ונוס מקצף הגלים מאת פטר פאול רובנס במוזיאונים המלכותיים לאמנויות יפות של בלגיה
על פי תאוגוניה של הסיודוס היא נולדה מקצף שנוצר על הגלים לאחר שסירס הטיטן קרונוס את אביו אורנוס והשליך את איברי המין שלו לים ליד האי קפריסין או בסביבות קיתריה ומכאן כינויה (epithet) "קופרוס".

מאהביה של אפרודיטה
זאוס, אביה של אפרודיטה, השיא אותה לאל הנפחים המכוער הפייסטוס בתמורה לכך שישחרר את הרה ממלכודת שטמן לה. אפרודיטה לא הייתה אשה נאמנה להפייסטוס, והמיתולוגיה היוונית שופעת בסיפורים על מאהביה האלים ובני התמותה. מאהבה המפורסם ביותר של אפרודיטה הוא אל המלחמה ארס. באמנות היוונית אפשר לראות ציורים רבים של הזוג. מאהב מפורסם נוסף של האלה הוא אדוניס.

משפט פאריס

אפרודיטה זכתה ב"משפט פאריס" בו הוטלה על הנסיך הצעיר פאריס לבחור למי להעניק תפוח מוזהב: לאפרודיטה, להרה או לאתנה. כל אחת מהן הבטיחה לו דבר-מה אם יבחר בה. אפרודיטה הבטיחה לו את האישה היפה בעולם, הלנה, והיא זו שקיבלה את התפוח המוזהב.

 לקריאה נוספת 


קישורים חיצוניים






הערות שוליים

קטגוריה:אלים אולימפיים
קטגוריה:אלות אהבה
קטגוריה:אלות פריון
קטגוריה:יופי
קטגוריה:ונוס